《登南山最高处一首》
明代·黄省曾

春首穷登顿，湖上积昏晓。扶夙已清盥，月暮犹邃讨。

搜远铺览独，选新鹜踪少。披张川岛杂，约束都聚小。

天中飙撼阔，舄下云践绕。众喧瞥遗世，孤响惟纳鸟。

伯阳文昔把，王乔御兹矫。亮欲图坚永，庶当究灰槁。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。